Document ID: 32004R0660

Κανονισμός (ΕΚ) αριθ. 660/2004 της Επιτροπής
της 7ης Απριλίου 2004
για τροποποίηση του παραρτήματος του κανονισμού αριθ. 79/65/EΟΚ του Συμβουλίου σχετικά με τον κατάλογο των περιφερειών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 79/65/EΟΚ του Συμβουλίου, της 15ης Ιουνίου 1965, περί δημιουργίας δικτύου γεωργικής λογιστικής πληροφόρησης επί των εισοδημάτων και της οικονομικής λειτουργίας των γεωργικών εκμεταλλεύσεων στην Ευρωπαϊκή Οικονομική Κοινότητα(1), και ιδίως το άρθρο 2 στοιχείο α),
το αίτημα του Βελγίου,
Εκτιμώντας τα ακόλουθα:
(1) Στο παράρτημα του εν λόγω κανονισμού περιλαμβάνεται ένας κατάλογος περιφερειών σύμφωνα με το άρθρο 2 στοιχείο δ) του κανονισμού αριθ. 79/65/EΟΚ.
(2) Με βάση το παράρτημα αυτό, το Βέλγιο αποτελεί μια περιφέρεια. Για τους σκοπούς του κανονισμού αριθ. 79/65/EΟΚ, το Βέλγιο ζήτησε τη διαίρεση της ενιαίας περιφέρειας σε τρεις περιφέρειες.
(3) Συνεπώς, ο κανονισμός αριθ. 79/65/EΟΚ πρέπει να τροποποιηθεί αναλόγως.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της κοινοτικής επιτροπής για το δίκτυο γεωργικής λογιστικής πληροφόρησης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού 79/65/EΟΚ τροποποιείται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από τη λογιστική χρήση 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Απριλίου 2004.

Labels: 10
18
6